
Ehitusloa andmine (Joala tn 4a// 8a// Joala tänav L1// T2// Raudtee tn 17a// Raudtee tänav L3// Võidu park) 

1. ASJAOLUD JA MENETLUSE KÄIK

13.08.2018 ehitisregistri elektroonilisse keskkonda laekus läbivaatamiseks ehitusloa taotlus nr 1811271/17486 Joala tn 4a// 8a// Joala tänav L1// T2// Raudtee tn 17a// Raudtee tänav L3// Võidu park kinnistutele Narva Kreenholmi linnaosas pargi ning selle teenindamiseks vajalike rajatiste püstitamiseks koos ehitusprojektiga „07032018_PP_NarvaKreenholmilinnaosaspargirekostrueerimise projekteerimistöö“, peaprojekteerija Zoroaster OÜ.
Ehitusprojekt „07032018_PP“ on koostatud Narva Linnavolikogu 29.11.2007 otsusega nr 425-k  kehtestatud Joala tn 8 ja selle lähiala  detailplaneeringu alusel.
Kaesoleva osa projektlahendi eesmärgiks on kujundada kogu olemasolevast pargialast, mis koosneb kinnistutest Joala tn 8a, Võidu park, Joala tn 4a, Raudtee tänav L3, multifunktsionaalne spordi ja rekreatsiooni ala ning muuta park linlastele atraktiivsemaks ja kasulikumaks.
14.08.2018 ehitisregistri  keskkonnas on genereeritud ehitusloa  eelnõu, menetluse nr 143205 ning suunatud Arhitektuuri- ja Linnaplaneerimise Ametile, Linnamajandusametile, Raudtee AS-le, Telia Eesti AS-le, Narva Vesi AS-le, Narva Soojusvõrk AS-le, Gaasivõrk AS-le  ja VKG ELEKTRIVÕRGUD OÜ-le  kooskõlastamiseks ning arvamuste avaldamiseks. 
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.
08.07.2022 lõplikult kõrvaldatud puudustega ehitusprojekt on uuendatud ehitisregistri elektroonilises keskkonnas projekteerija poolt taasesitatud, ehitusloa taotluse nr 2211271/21745 v01, menetluse nr 312197.
Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“, ning seetõttu eelhinnangut vastavalt KeHJS § 6 lg 2´3 ei anta“.
Arhitektuuri- ja Linnaplaneerimise Amet kooskõlastas tingimisi, märkustega:

„Koos ehitamise alustamise teatisega esitada ehitisregistrisse tellijaga ning naaberkinnistu omanikega ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.
27.07.2022 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
2.4. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.5. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda ehitusluba Joala tn 4a// 8a// Joala tänav L1// T2// Raudtee tn 17a// Raudtee tänav L3// Võidu park kinnistutele   Narva Kreenholmi linnaosas pargi ning selle teenindamiseks vajalike rajatiste püstitamiseks vastavalt ehitusprojektile „07032018-PP“, peaprojekteerija Zoroaster OÜ.

3.2. Enne ehitustööde alustamist kohustada   ehitustööde  tellijat  tagada kõrvaltingimuste täitmine, mis on käesoleva korralduse  punktis 1  esitatud Arhitektuuri- ja Linnaplaneerimise Ameti poolt. 
3.3. Jätta  algatamata  Joala tn 4a// 8a// Joala tänav L1// T2// Raudtee tn 17a// Raudtee tänav L3// Võidu park kinnistutele Narva Kreenholmi linnaosas pargi ning selle teenindamiseks vajalike rajatiste püstitamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

